**Fundargerð aðalstjórnar Íþróttafélagsins Gróttu**

**09.janúar 2017**

**Mættir:**   
Elín Smáradóttir –formaður Kristinn Þorvaldsson varamaður boðaði forföll

Sigrún Hallgrímsdóttir – varaf boðaði forföll Sigurður Örn Jónsson –fimleikadeild

Ragnar Rafnsson – gjaldkeri Davíð Scheving – handknattleiksdeild

Hreinn Októ Karlsson – ritari Hildur Ólafsdóttir– knattspyrnudeild

Kári Garðarsson - Íþróttastjóri Gróttu Pétur Blöndal-varamaður

Kristín Finnbogadóttir – framkvæmdarstjóri Gróttu er 60 ára í dag 9.janúar og boðaði forföll.

**Dagskrá:**

**1. Yfirlit deilda.**

**2. Stækkun fimleikaaðstöðu – hugmyndir fimleikadeildar.**

**3. Samstarfssamningur við Seltjarnarnesbæ.**

**4. Önnur mál.**

Fundur settur af formanni og byrjaði hún á að bjóða fundarmenn velkomna og undraðist að Ragnar skuli ekki vera kominn.

1. **Yfirlit deilda.**

**Handknattleiksdeild.**

Davíð kom í forföllum Bjarna formanns og fór yfir stöðuna hjá deildinni. Mst flokkur kvk er búinn að vera í fríi en fyrsti leikur er nk laugardag 14.janúar á móti Haukum að Ásvöllum í Hafnarfirði. Mst flokkur kk er í pásu núna útaf HM karla sem fer fram í Frakklandi. Fjárhagsstaða deildarinnar er ekki nógu góð, verið er að vinna í því að afla meiri tekna fyrir deildina svo hún verði ekki rekin með tapi. Yngri flokka starfið gengur vel. Flugleiðabikarinn var haldinn af Gróttu milli jóla og nýárs og gekk vel og skilaði tekjum til deildarinnar.

**Fimleikadeild.**

Stubbafimin komin í gang og gengur vel, nema hvað foreldrarnir eru erfiðari en stubbarnir. Uppskeruhátíð FSÍ var haldin í Hörpu 5.janúar sl. Gabriella Belányi var sæmd starfsmerki sambandsins þar. Nanna Guðmundsdóttir átti að fá viðurkenningu fyrir að vera í landsliði sem urðu Norðurlandameistarar í áhaldafimleikum en var á æfingu og missti því af því, er jafnvel talið að móðir hennar hafi gleymt að minna hana á að fara. FSÍ er að setja af stað átak í tryggingu þátttakenda og þjálfara. Er unnið að breskri fyrirmynd og munu allir þátttakendur og þjálfarar hjá öllum aðildarfélögunum vera tryggðir.

**Knattspyrnudeild.**

Starfið hjá yngri flokkum knattpyrnudeildar gengur mjög vel og nú er metfjöldi að æfa hjá deildinni. Einhverjar smá breytingar eru á þjálfurum deildarinnar. Hildur sagði frá að bæta ætti við tækniæfingu hjá 6.fl og í skoðun væri líka markmannsþjálfunar-námskeið. Búið er að klára leikmannamálin í mst flokki kk, bættust við 3-4 leikmenn með nýjum þjálfara en flokkurinn samanstendur mest af heimastrákum. Mst flokkur kvk samanstendur einnig af mestu leyti af heimastúlkum og er hópurinn um 20+ leikmenn. Rekstrarfé frá bænum til mst flokks kvk rétt dekkar þjálfaralaun og ekkert meira, vantar meiri pening! Fyrirhugaðar eru breytingar á skrifstofuaðstöðu knattspyrnudeildar útí vallarhúsi. Það mál er allt komið í ferli hjá bænum. Hildur spurði Kára hvort Gitta hefði nægan tíma til að sinna bókunum fyrir deildirnar. Kvað hann svo ekki vera og var rætt um hvort starfsfólk íþróttamiðstöðvar gæti aðstoðað við afgreiðslu í Gróttubúð. Kári kannar.

**Kraftlyftingadeild.**

Enginn fulltrúi mætti.

1. **Stækkun fimleikaaðstöðu – hugmyndir fimleikadeildar.**

Sigurður kynnti þá hugmynd hvort ekki ætti að skoða að hafa 2 fimleikasalinn á 2 hæðum. Grafa þyrfti niður um einhverja metra. Annar þá með 7 metra lofthæð og hinn með 4 metra lofthæð. Rætt var um hvernig væri best að skoða þetta og mun Sigurður halda áfram að skoða þetta frá öllum hliðum. Bæjarstjóri var búinn að tala um að fara ekki í hönnunarferli án þess að tala við fulltrúa Gróttu(Kára G og Sigurð Örn) Skoðun á því ferli á að byrja í janúar.

1. **Samstarfssamningur við Seltjarnarnesbæ.**

Íþróttastjóri Gróttu, Kári Garðarson lagði fram á fundinum lokaútgáfu af samstarfssamningi Gróttu og Seltjarnarnesbæjar, uppfærðum samkvæmt launavísitölu. Vantaði mst flokk kvk inní samninginn en var bætt inní með viðauka. Athygli vakti að mst kvk fær rétt fyrir þjálfarakostnaði. Lagði formaður samning til samþykktar. Var hann samþykktur en gerð var eftirfarandi bókun á fundinum:

Aðalstjórn Gróttu fagnar þeirri hækkun á fjárframlagi sem nýr rekstrarsamningur félagsins og Seltjarnarnesbæjar felur í sér en harmar að meistaraflokkur kvenna í knattpyrnu skuli ekki vera hluti aðalsamningsins og jafnt settur og aðrir meirstaraflokkar félagsins. . . Stjórn óttast að framsetning samningsins virki letjandi á það kröftuga uppbyggingarstarf sem unnið er innan meistaraflokks kvenna í knattspyrnu og leggur áherslu á að ákvæði samstarfssamingsins um flokkinn verði endurskoðuð sem fyrst.

1. **Önnur mál**

-Davíð sagði frá því að Þorrablót Gróttu verður haldið 28 janúar sem er önnur helgi í Þorra. Handknattleiksdeild og knattspyrnudeild halda blótið saman.

-Elín missir aftur af þorrablótinu vegna skíðaferðar í höfuðstað Norðurlands!

Fundi slitið kl 21:06.

Áfram Grótta.